— Халыҡтың рухиәтен байытыуға ҙур өлөш индергән әҙәбиәтте телгә алмау мөмкин түгел. Әлеге көндә китап баҫтырыу мәсьәләһе айырыуса киҫкен тора. Әҙиптәр китаптарын биш йылға бер тапҡыр ғына сығарыу мөмкинлегенә эйә. Яңы ижад итә башлаған кеше нимә эшләргә белмәйенсә баҙап ҡала. Әҫәрҙәрен урыҫ теленә тәржемә иткәндә, башҡорт яҙыусыларын Рәсәй, хатта донъя кимәлендә белерҙәр ине. Был йәһәттән дә ынтылыштар аҡса юҡлыҡҡа килеп төртөлә. Китаптарҙың аҙ булыуы сәбәпле, балаларҙың үҙебеҙҙең яҙыусыларҙы, шағирҙарҙы белмәй үҫеүе — үтә лә аяныслы күренеш...